Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään:
Sunnuntain 26. syyskuuta alkanut Israelin suuri juhlapäivä Jom Kippur, -
oli merkittävä myös hieman ikävämmän näkökulman puolelta.
Maan hallitus yhdessä terveysministeriön kanssa -
käytännössä sulkivat koko maan kahden viikon ajaksi.
Edeltävän viikon aikana korona tartuntojen määrä lisääntyi päivittäin,-
saavuttaen huippunsa edellisenä lauantaina, -
jolloin pelkästään sen päivän aikana todettiin yli 8300 uutta tartuntaa.
Testauksia suorittava Magen David Adom järjestö ilmoitti suorittaneensa -
7 kuukauden aikana yli 1,6 miljoonaa testausta.
Tähän mennessä on todettu tartuntoja lähes 250 000, -
joista noin 165 000 on täysin tervehtynyt.
Koronavirukseen tai sen aiheuttamiin jälkiseurauksiin -
on Israelissa kuollut jo noin 1500 ihmistä, -
useiden satojen ollessa edelleen tehohoidossa.
Silti Israelissa katsotaan maan selvinneen melko hyvin, -
verrattuna vaikkapa suunnilleen saman asukasmäärän omaavaan -
Ruotsiin, jossa tartuntoja on todettu vain noin 91 000, -
mutta kuolleita kuitenkin noin 5900.
Suomi on näistä luvuista todella kaukana, meillä tartuntoja oli -
viikko sitten noin 9500 mutta tautiin menehtyneitä vain 343.
Keski-Amerikan valtio Honduras ilmoitti siirtävänsä maansa -
suurlähetystön Jerusalemiin kuluvan vuoden loppuun mennessä.
Honduras tunnusti viime vuonna Jerusalemin Israelin pääkaupungiksi, -
mutta on sen jälkeen ylläpitänyt siellä vain kaupallista edustustoa.
Pääministeri Benjamin Netanyahun ja Hondurasin presidentin -
Juan Orlando Hernandezin välisessä puhelinneuvottelussa -
sovittiin diplomaattisten suhteiden laajentamisesta suurlähetystötasolle -
niin pian kuin se on pandemian osalta mahdollista.
Näin Honduras on jo neljäs valtio, Serbian, Kosovon ja Malawin lisäksi, -
joka on ilmoittanut viimeisen 2 viikon aikana -
lähetystönsä siirtämisestä Jerusalemiin.
Arabiemiraattien ja Bahrainin tunnustettua Israel ja -
solmittua diplomaattiset suhteen sen kanssa, -
ovat palestiinalaisten äänenpainot näitä valtioita kohtaan voimistuneet -
rajuina syytöksinä sekä heidän, että islamin asian pettämiseksi.
Palestiinan itsehallinto kutsui pois kummatkin lähettiläänsä -
sekä Bahrainista että Arabiemiraateista.
Samalla Mahmoud Abbasin hallinto ilmoitti saman toimenpiteen -
kohdistuvat jokaiseen valtioon, joka suostuu tunnustamaan Israelin ja -
tekemään joko rauhan tai solmivan diplomaattiset suhteet sen kanssa.
Arabivaltioissa ollaan kuitenkin asioista toista mieltä ja todetaan, -
että rauha valtioiden välillä on parempi asia kuin jatkuva epävarmuus.
Samalla eri kolumnistit ovat alkaneet julkaista, hallitustensa luvalla, -
arvioita palestiinalaisten käyttäytymi- sestä vuosikymmenten aikana -
ja mahdollisuuksista neuvotella rauhasta Israelin kanssa.
He syyttävät palestiinalaisten hallintoa kyvyttömyydestä rauhaan -
ja samalla haluttomuudesta perustaa oma valtio, -
sillä samalla paljastuisi ulkomaisen taloudellisen avun väärinkäytökset,
joihin palestiinalaisjohtajat ovat syyllistyneet vuosikymmenien aikana.
Näin kirjoitti irakilainen Farouk Youssef Al Arabia mediassa.
Arabiemiraattien Wassem Yousef kirjoitti puolestaan twitterissä, -
että palestiinalaiset ovat itsensä pahimpia vihollisia.
Täysin kyvyttömiä ja haluttomia ymmärtämään omaa parastaan -
eivätkä suostu oppimaan johtajiensa tekemistä virheistä.
Mitä ilmeisimmin, havaitessaan jäävänsä ilman arabimaiden tukea -
palestiinalaishallinto on aloittanut propagandasodan, jossa he esittävät -
Israelin tavoittelevan kaikkien arabimaiden valloittamista.
Avuksi he ottivat Raamatun -
ja sieltä sekä Salomonin että Daavidin aikaiset kuningaskunnat, -
antaen esimerkiksi Kuwaitin ymmärtää, että rauha Israelin kanssa -
merkitsee Kuwaitille oman itsenäisyyden menettämistä.
Erikoiseksi tämän propagandan tekee se, että tähän saakka -
palestiinalaishallinto sekä heidän käyttämät koulukirjansa -
eivät ole myöntäneet Israelin olleen milloinkaan olemassa valtiona.
Mutta nyt, kun arabimaista yksi toisensa jälkeen kallistuu rauhaan ja -
Israelin tunnustamiseen, palestiinalaishallinto onkin alkanut -
lukea muunlaista historiaa kuin omaa, itse kehittämäänsä sellaista.
"Varokaa arabit, sionistit tulevat valloittamaan takaisin -
vanhat raamatulliset alueensa Niilinvirrasta Eufratiin saakka", -
varoitti Fatahin keskuskomitean jäsen Azzam al-Ahmad Kuwaitia, -
Persianlahdella olevan Qatarin valtion Al-Arabia TV-lähetyksessä.
Vahvistamattomien tietojen mukaan eräs Israelin perivihollisista, Syyria,
olisi alkanut tunnustella mahdollista rauhaa Israelin kanssa.
Syyrian presidentin Bashar al-Assadin kannalta tilanne hankaloitui -
sen jälkeen kun Libanon ja Israel alkoivat etsiä sopua maiden välisiin, -
sekä merialuetta että Shebaan Farmeja koskeviin aluekiistoihin, -
ja josta kerroimme edellisessä uutiskatsauksessamme.
Yhdysvaltojen vetämät neuvottelut uhkaavat jättää Syyrian -
pelkästään Iranin tuen varaan, sillä myös Syyrian itäisessä naapurissa, -
Irakissa, on herätelty ajatuksia mah- dollisesta rauhasta Israelin kanssa.
Sekä Libanon että Syyria ovat edelleen muodollisesti -
sotatilassa Israelia vastaan, joten molempien maiden -
mahdolliset rauhansopimukset Israelin kanssa olisivat paha takaisku Iranille,
joka on jo vuosikymmeniä pitänyt kumpaakin valtiota liittolaisinaan.
Tässä vaiheessa kyse on Syyrian taholta vielä varovaisista ja -
epävirallisista tunnusteluista, joten seuraamme asioiden kehittymistä -
ja kommentoimme niitä aikanaan, kun ne etenevät suuntaan tai toiseen.
Yhdysvaltojen presidentin vaalikampanjat alkoivat -
räväköillä puheenvuoroilla ja jopa hyvinkin loukkaavilla vertauksilla.
Demokraattien ehdokas Joe Biden otti loanheiton ohjat heti käsiinsä, -
vertaamalla Pohjois-Carolinassa pitämässään puheessa -
Trumpia Hitlerin ajan Natsi-Saksan propagandaministeri Josef Göbbelsiin.
"Hän on kuin Göbbels", Biden sanoi puhuessaan Trumpista.
"Kun tarpeeksi kauan toistat valhetta, toistat sitä yhä uudelleen ja uudelleen,
siitä tuleekin lopulta yleisesti hyväksytty totuus".
Yhdysvaltojen Republikaanisten Juutalaisten Yhdistys -
vaati Joe Bideniltä välittömästi anteeksipyyntöä.
Presidentillisessä kampanjassa ei ole minkäänlaista sijaa verrata tai -
rinnastaa niitä Holokaustiin liittyviin aikoihin ja tapahtumiin -
ja natsihallintoon.
"On häpeällistä, että demokraattien ehdokas vetää esiin -
natsiajan hirmuteot ja avaa auki ne kauheudet, -
jotka ovat osa maailman synkkää historiaa, -
rinnastaen niitä presidenttikandidaattiimme", -
yhdistyksen puhemies lausui lehdistötilaisuudessa.
Näin Jerusalem uutiset tällä kertaa. Muistathan rukoilla rauhaa -
tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja. Jos tämä ohjelmasarja on puhutellut sinua -
ja haluat sen jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää pankkisiirtoa ruudussa näkyvään numeroon.
Muista mainita maksunsaaja sekä viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola